428 HomEvYer: 
Behalven in dren saken, als wan he were twivelaftich in deme kristen ghe- 
loven; de ander sake vorkore he sine husvrouwen de eme to der echte were; 
de drudde ofte he vorstorde de kerken. 
De drudde a., dat de ban nummende ene krenket in dem lantrechte 
edder leenwarschop, dat en wer sake dat nae deme banne volgede eine 
konelike vorvestinghe. 
De verde a., dat de pawes ene mochte neen recht maken ofte setten, 
dar mochte der sassen recht ofte ere lantsate mede vorerghert werden. 
De vifte a., dat nin ordel schal ghegheven werden in sassen vor deme 
rike edder vor dem koneliken richter, sunder de sasse ene beschelde dat 
ordel unde tuchnisse mit siner vorderen hant unde de groteste selschop*), 
seven de sik eintschuldigen willen jegen andere seven. Went dat ordel ghe- 
sproken is, wor dene de meste partie dat hore beholt’”), desulve beholt dat ordel. 
*) Der lateinische Text liest comitatum und in dem folgenden irrig purgare praedicta sententia. 
*%*) dat hore beholden für triumphare kann wohl nur als „das höhere behalten” ge- 
deutet werden. 
De seste a. Is dat sake dat we dodet worde in deme rove efte in 
deverie, dar sik sin vleslike maech bode to campvechtige, dar he mede vor- 
wesen scholde alle tuchenisse. Ok so en mach sodanne dode nicht vorwun- 
nen werden (ane) mit kamp vechtinghe. 
De sevede a. Were sake dat twe seden in deme richte ordele, de sik 
nicht vordroghen sunder mit allen sik en jeghen weren, de jenne de dat 
meste na volghent heft, de beholt dat ordel. 
De achtede, dat alle de jenne, de sik to campe beropen heft nae der 
wise desses bokes, en mach des campes nicht weigeren. Dat en were dat 
de jenne, de sik beropt des campes, min in ghebort were dan de jenne de 
gheesschet is. 
De neghede a. is, dat alle de jenne, de vorlesen ere recht umme roves 
edder deverie willen, de sulve en mach sik nicht enschuldigen mit sineme 
eede, sunder den kore heft he to deme vurighen iseren, efte sedighen watere 
efte to kampvechtinghe. Desse isliker articule, de to deme kore des heten 
iserens unde anderen sik ghift, so danne kore is dwelaftich. 
De teiende a. is, dat alle de jenne, de sulfweldigen bekennen ene 
vrouwesname, nimpt he se achterna in ene husvrouwen, so en scholde he 
van eer nene echte kindere telen. 
